21 գրամ

21 գրամ (անգլ.՝ 21 Grams), ֆիլմ՝ նկարված ռեժիսոր Ալեխանդրո Գոնսալես Ինյարիտուի կողմից։
«Որքա՞ն է կշռում կյանքը» ֆիլմի կարգախոսներից մեկն է։


== Սյուժե ==
«21 գրամ» ֆիլմը համարվում է Ինյարիտուի և Արիագայի «Մահվան եռագրության» երկրորդ ֆիլմը, «Amores perros» դրամայի շարունակությունը, սակայն այս ֆիլմերում ներկայացվող պատմությունները միմյանցից տարբեր են։ «21 գրամ» կինոնկարում գործողությունների ողբերգական զուգակցումը միահյուսում է այնպիսի մարդկանց ճակատագրեր, որոնք նախկինում բացարձակ անծանոթ էին։


===== Հերոսներ =====
Քրիստին Պեկ. նախկին թմրամոլ, ազատվել է կախվածությունից։ Նա ունի սիրելի ամուսին՝ Մայքլը և երկու աղջիկ։ Հենց այն ժամանակ, երբ նա վերադարձել է իր բնականոն կյանքին, տեղի է ունենում ողբերգություն. նրա ամուսինը և աղջիկները մահացու ավտովթարի էին ենթարկվել։
Ջեք Ջորդան. նախկին կալանավոր, վերջ է դրել իր անցյալին և հստակ (ինչպես իրեն է թվում) կանգնել հավատքի ճանապարհին։ Նա տառացիորեն է ընկալում Ավետարանը և վստահ է նրանում, որ իր նոր մեքենան իրեն նվիրել է Քրիստոսը (Աստված տվել է, Աստված էլ՝ վերցրել), բայց այդ ամենի հետ միասին նա Աստծո գոյությանը հավատում է անկեղծորեն։ Ամեն ինչ հետ է շրջվում այն ժամանակ, երբ նա ոչ դիտավորյալ վրաերթի է ենթարկում Քրիստինի ամուսնուն և աղջիկներին՝ գործելով ծանր մեղք։
Փոլ Ռիվերս. մաթեմատիկոս, ծանր հիվանդ։ Նրան փրկել կարող է միայն սրտի փոխպատվաստումը։ Գործողություններն այնպես են ծավալվում, որ դոնոր սիրտը, որը նա ստանում է, Մայքլի՝ Քրիստինի մահացած ամուսնու սիրտն էր։


===== Ֆիլմի սյուժետային գծերը =====
Ջեքը չի կարողանում հասկանալ՝ ինչպես պիտի շարունակի ապրել և հանուն ինչի. հենց այն ժամանակ, երբ նա սկսել էր հավատալ Աստծուն, վերջինս նրան այդպես դաժան պատժեց։ Սպանությունը (թեկուզ և ոչ դիտավորյալ) ծանր մեղք է, իսկ սպանվածների մեջ երկու անմեղ երեխաներ կային։
Փոլը չգիտի՝ ինչպես ապրել Քրիստինի մահացած ամուսնու սրտով, որի նկատմամբ նա սկսում է խորը զգացմունքներ տածել։ Չէ՞ որ նրա կյանքը, ճակատագրի հեգնանքով, շարունակվել է Քրիստինի դժբախտության հաշվին։
Քրիստինը չի գիտակցում` ինչպես կարելի է ապրել առանց ընտանիքի։ Ինչո՞ւ հենց այն ժամանակ, երբ նա հասկացել էր՝ ինչ է ընտանեկան երջանկությունը, ճակատագիրը խլեց նրանից ամեն ինչ։
Հերոսներից յուրաքանչյուրը ներկայացված է հուզական, տագնապալից իրավիճակում (ռեժիսորը փոխանցում է այս վիճակը քաոսի, ժամանակի և գործողությունների կտրուկ փոփոխության միջոցով)։


== Դերերում ==


== Մրցանակներ ==
Մրցանակներ 2003 թվականին տեղի ունեցած Վենետիկի կինոփառատոնից

«Լավագույն դերասան»- Շոն ՓենՄրցանակ հանդիսատեսի համակրանք.

«Լավագույն դերասանուհի»- Նաոմի Ուոթս
«Լավագույն դերասան»- Բենիսիո դել Տորո


== Հետաքրքիր փաստեր ==
Ֆիլմի գրեթե բոլոր կադրերը նկարահանվել են ձեռքի ոչ թանկ տեսախցիկներով։
Նկարահանումները տեղի են ունեցել հատվածների քրոնիկական ճշգրիտ դասավորությամբ՝ չնայած հենց կինոնկարում տեղերը փոփոխված են։
Նաոմի Ուոթսը համաձայնել է նկարահանվել ֆիլմում անգամ առանց սցենարը կարդալու։
Կինոնկարի անվանումը փոխառվել է բժիշկ Դունկան Մակդուգալայի աշխատանքներից (XX դար)։ Մակդուգալը կշռում էր մահացող հիվանդներին վերջին շնչից առաջ և հետո, փորձելով ապացուցել, որ հոգին նյութական է և կարելի է իմանալ նույնիսկ նրա քաշը։ Իրականում, հետազոտության արդյունքները բավականին հակասական էին, բայց միտքը այն մասին, որ մարդու հոգին կշռում է ուղիղ 21 գրամ, դրոշմվել է մարդկանց ուղեղներում։
Այն դրվագում, երբ Ջեք Ջորդանը ցանկանում էր ինքնասպանություն գործել, նրան փրկում է կրծքին «Maria Eladia» դաջվածք ունեցող ինչ-որ կալանավոր։ Հենց այդպես է ֆիլմի ռեժիսոր Ալեխանդրո Գոնսալես Ինյարիտուի կնոջ անունը, ում էլ, այսպես ասած, նվիրված է ֆիլմը


== Ծանոթագրություններ ==